Ken luhdin oveen kolkuttaa?
Ken luhdin oveen kolkuttaa?
 Kukas muu kuin Findlay.
 Pois joutuin vaan, – ei tulla saa!
 Ois aikeet, sanoi Findlay.
 Miks kopeloit kuin rosvo yön?
 Kurki, sanoi Findlay.
 Teet vielä vaikka minkä työn –
 Sen takaan, sanoi Findlay.

 Jos nousen nyt ja avannen, –
 Avaa, sanoi Findlay;
 mua valvotat kai kujeillen.
 Sen takaan, sanoi Findlay.
 Jos luhdiss’ annan seistä sun, –
 Anna, sanoi Findlay;
 sä jäisit, pelkään, aamuhun. –
 Sen takaan, sanoi Findlay.

 Tän yön jos täällä viivyt nyt, –
 Viivyn, sanoi Findlay;
 teet toiste samat retkeilyt!
 Sen takaan, sanoi Findlay.
 Jos mitä luhdiss’ sattuiskaan, –
 Sattuu, sanoi Findlay;
 kuin hiiri ole vaiti vaan!
 Sen takaan, sanoi Findlay.

cs:Výbor z písní a ballad/Kdo do komůrky mé by rád?
de:Wer klopft an meine Kammerthür?